Kan selv, vil selv.

Om det er, fordi flertallet af politikerne i Aarhus er kommet i trodsalderen, er ikke til at sige, men i hvert fald vælger de at ignorere Christiansborg-politikernes ønske om penge til bestemte områder.

Lige nu forhandles der om finansloven for næste år, og når den er på plads, følger der typisk penge med til kommunerne til bestemte indsatser. Sådan bliver det også i år, men ulig andre år er politikerne i Aarhus altså ligeglade.

Læs også : Venstre: Kommunernes besparelser skal betale for skattelettelser

"Jeg troede ikke mine egne ører, da det blev stemt igennem. Det er helt uacceptabelt." Jette Skive (DF), rådmand for sundhed og omsorg

Kommer der for eksempel penge til ældreområdet, så trækker Aarhus Byråd bare beløbet fra det, de selv havde tænkt sig at bruge på området næste år. I stedet bruger de pengene, hvor de mener, det er nødvendigt.

- Vi er tættere på borgerne, og vi ved, hvor skoen trykker. Det gør man ikke, når man sidder på Christiansborg, siger socialrådmand Thomas Medom (SF).

DF: Det er uacceptabelt

Et flertal i byrådet er altså blevet enige om, at de selv vil bestemme. Det har skabt røre hos Dansk Folkeparti, hvor Jette Skive, rådmand for sundhed og omsorg, er fortørnet over idéen:

- Jeg troede ikke mine egne ører, da det blev stemt igennem. Det er helt uacceptabelt, siger Jette Skive.

Læs også : DF: Vi kæmper stadig for billige færgebilletter

Hun mener bestemt ikke, at kommunen kan være bekendt ikke at bruge de penge, som Christiansborg afsætter, dér, hvor de er afsat til.

- Kommer der øremærkede penge fra Christiansborg, skulle vi da være forfærdelige mennesker, hvis vi ikke bruger dem der, hvor de er øremærket til, siger Jette Skive.

For mange puljer og for meget kontrol

Men flertallet var der altså, og uanset hvad politikerne på Christiansborg når til enighed om i finansloven, så gør politikerne i Aarhus, som de nu engang synes bedst.

Læs også : Konservative skynder på regeringen i finanslovsforhandlinger

Ifølge socialrådmand Thomas Medom (SF) er det lige så meget en principsag: